Rikors ippreżentat fit-23 ta’ Ottubru 2020 – NU vs EUIPO
(Kawża T-650/20)
Lingwa tal-kawża: l-Ingliż
Partijiet
Rikorrent: NU (rappreżentanti: S. Pappas u N. Kyriazopoulou, avukati)
Konvenut: L-Uffiċċju tal-Proprjetà Intellettwali tal-Unjoni Ewropea
Talbiet
Ir-rikorrenti titlob li l-Qorti Ġenerali jogħġobha:
tannulla d-deċiżjoni tal-1 ta’ April 2020 tal-Awtorità tal-Ħatra tal-Uffiċċju tal-Proprjetà Intellettwali tal-Unjoni Ewropea (EUIPO) li ma jiġġeddidx il-kuntratt tar-rikorrenti;
tordna l-kumpens ta’ EUR 20 000 (għoxrin elf euro) għad-dannu morali mġarrab mir-rikorrenti, bħala riżultat tad-deċiżjoni li ma jiġġeddidx il-kuntratt tagħha;
tikkundanna lill-konvenut għall-ispejjeż rispettivi tiegħu kif ukoll għall-ispejjeż tar-rikorrenti fil-kuntest ta’ din il-proċedura.
Motivi u argumenti prinċipali
Insostenn tar-rikors tagħha, ir-rikorrenti tinvoka ħames motivi.
L-ewwel motiv ibbażat fuq nuqqas ta’ kompetenza.
It-tieni motiv ibbażat fuq ksur ta’ rekwiżit proċedurali essenzjali li jikkonsisti fin-nuqqas li jiġi inkluż ir-rapport ta’ evalwazzjoni għall-2019 fid-djalogu qabel ma ttieħdet id-deċiżjoni kkontestata.
It-tielet motiv ibbażat fuq ksur tad-dmir ta’ premura, fir-rigward tan-nuqqas, min-naħa tal-amministrazzjoni, li tqis il-problema tas-saħħa tar-rikorrenti, ir-rapport ta’ evalwazzjoni tal-2019 u l-kriterji legali kollha fl-evalwazzjoni tal-prestazzjoni tar-rikorrenti.
Ir-raba’ motiv ibbażat fuq motivazzjoni illegali u/jew żball manifest ta’ evalwazzjoni.
Il-ħames motiv ibbażat fuq l-irregolarità tal-proċedura prekontenzjuża, li ma wasslitx għal stħarriġ adegwat mill-Awtorità tal-Ħatra tad-deċiżjoni tal-15 ta’ Lulju 2020.
____________